พระราชกฤษฎีกาจัดตั้งเทศบาลนครนครปฐมจังหวัดนครปฐมพ.ศ. ๒๕๔๒ ภูมิพลอดุลยเดชป.ร.ให้ไว้ ณวันที่ ๗ พฤศจิกายน พ.ศ. ๒๕๔๒เป็นปีที่๕๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองนครปฐมจังหวัดนครปฐม เป็นเทศบาลนครนครปฐม จังหวัดนครปฐมอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาจัดตั้งเทศบาลนครนครปฐม จังหวัดนครปฐม พ.ศ. ๒๕๔๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลเมืองนครปฐมจังหวัดนครปฐม เป็นเทศบาลนคร มีชื่อว่า เทศบาลนครนครปฐม จังหวัดนครปฐมมาตรา ๔ ให้กำหนดเขตเทศบาลนครนครปฐมจังหวัดนครปฐม ไว้ดังนี้หลักเขตที่ ๑ ตั้งอยู่ริมคลองส่งน้ำ ๘ ขวา ๕ ซ้ายฝั่งตะวันตก ที่จุดซึ่งอยู่ห่างจากศูนย์กลางทางรถไฟสายใต้ ตัดกับคลองส่งน้ำ ๘ ขวา ๕ซ้าย ไปทางทิศเหนือ ตามแนวคลองส่งน้ำ ๘ ขวา ๕ ซ้าย เป็นระยะ ๙๕๐ เมตรด้านเหนือจากหลักเขตที่ ๑เป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๓๒๑ (สายนครปฐม - บรรจบทางหลวงแผ่นดินหมายเลข๓๔๐ (สุพรรณบุรี)) ฟากตะวันออก ที่จุดซึ่งอยู่ห่างจากศูนย์กลางทางรถไฟสายใต้ตัดกับทางหลวงแผ่นดินหมายเลข ๓๒๑ (สายนครปฐม - บรรจบทางหลวงแผ่นดินหมายเลข ๓๔๐(สุพรรณบุรี)) ไปทางทิศเหนือ ตามแนวทางหลวงแผ่นดินหมายเลข ๓๒๑ (สายนครปฐม -บรรจบทางหลวงแผ่นดินหมายเลข ๓๔๐ (สุพรรณบุรี)) เป็นระยะ ๑,๐๐๐ เมตรจากหลักเขตที่ ๒ เป็นเส้นตรงไปทางทิศตะวันออก ถึงหลักเขตที่๓ ซึ่งตั้งอยู่ริมถนนเลียบคลองส่งน้ำ ๙ ขวา ๕ ซ้าย ฟากเหนือที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๐๓๖(สายแยกทางหลวงแผ่นดินหมายเลข ๓๐๙๕ (นครปฐม) - บรรจบทางหลวงแผ่นดินหมายเลข ๓๔๖(บางเลน)) ตัดกับถนนเลียบคลองส่งน้ำ ๙ ขวา ๕ ซ้าย ไปทางทิศตะวันตก ตามแนวถนนเลียบคลองส่งน้ำ๙ ขวา ๕ ซ้าย เป็นระยะ ๑,๒๐๐ เมตรจากหลักเขตที่ ๓ เป็นเส้นเลียบริมถนนคลองส่งน้ำ ๙ ขวา ๕ซ้าย ฟากเหนือ ไปทางทิศตะวันออก ผ่านทางหลวงแผ่นดินหมายเลข ๓๐๓๖(สายแยกทางหลวงแผ่นดินหมายเลข ๓๐๙๕ (นครปฐม) - บรรจบทางหลวงแผ่นดินหมายเลข ๓๔๖(บางเลน)) และเส้นเลียบริมถนนคึกฤทธิ์อนุสรณ์ ๑ ฟากเหนือ ไปทางทิศตะวันออกถึงหลักเขตที่ ๔ ซึ่งตั้งอยู่ริมถนนคึกฤทธิ์อนุสรณ์ ๑ ฟากเหนือ ที่จุดซึ่งถนนคึกฤทธิ์อนุสรณ์๑ ฟากเหนือ บรรจบกับถนนคึกฤทธิ์อนุสรณ์ ๒ ฟากตะวันออกจากหลักเขตที่ ๔ เป็นเส้นเลียบริมถนนคึกฤทธิ์อนุสรณ์ ๒ฟากตะวันออก ไปทางทิศตะวันออกเฉียงใต้ ผ่านทางหลวงแผ่นดินหมายเลข ๓๐๙๕ (สายนครปฐม- ต่อเขตควบคุมของกรมการสัตว์ทหารบก) และเส้นเลียบริมถนนทหารบกซอย ๑๕ ฟากตะวันออกไปทางทิศใต้ ผ่านทางรถไฟสายใต้ ถึงหลักเขตที่ ๕ซึ่งตั้งอยู่ที่จุดซึ่งถนนทหารบกซอย ๑๕ ฟากตะวันออก ตัดกับทางรถไฟสายใต้ ฟากใต้จากหลักเขตที่ ๕ เป็นเส้นเลียบริมทางรถไฟสายใต้ ฟากใต้ไปทางทิศตะวันออก ถึงหลักเขตที่ ๖ ซึ่งตั้งอยู่บนเส้นแบ่งเขตการปกครองระหว่างตำบลบ่อพลับกับตำบลธรรมศาลาอำเภอเมืองนครปฐม จังหวัดนครปฐมด้านตะวันออกจากหลักเขตที่ ๖เป็นเส้นเลียบเส้นแบ่งเขตการปกครองระหว่างตำบลบ่อพลับกับตำบลธรรมศาลา และตำบลพระประโทนกับตำบลธรรมศาลาอำเภอเมืองนครปฐม จังหวัดนครปฐม ไปทางทิศใต้และทิศตะวันออกผ่านทางหลวงแผ่นดินหมายเลข ๔ (สายกรุงเทพมหานคร - คลองพรวน) ถึงหลักเขตที่๗ ซึ่งตั้งอยู่ตามแนวเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๔(สายกรุงเทพมหานคร - คลองพรวน)ด้านใต้จากหลักเขตที่ ๗ เป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๔ (สายกรุงเทพมหานคร - คลองพรวน) ไปทางทิศตะวันตก ผ่านทางหลวงแผ่นดินหมายเลข ๓๐๙๗(สายแยกทางหลวงแผ่นดินหมายเลข ๔ (พระประโทน) - บรรจบทางหลวงพิเศษหมายเลข ๓๕(บ้านบ่อ)) คลองพระประโทน คลองห้วยจรเข้ และถนนยิงเป้าใต้ ถึงหลักเขตที่ ๘ ซึ่งตั้งอยู่ริมคลองส่งน้ำ๘ ขวา ๕ ซ้าย ฝั่งตะวันตกด้านตะวันตกจากหลักเขตที่ ๘ เป็นเส้นเลียบริมคลองส่งน้ำ ๘ ขวา ๕ ซ้ายฝั่งตะวันตก ไปทางทิศเหนือ ผ่านทางหลวงแผ่นดินหมายเลข ๔ (สายกรุงเทพมหานคร -คลองพรวน) และทางรถไฟสายใต้ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลนครนครปฐมจังหวัดนครปฐม พ.ศ. ๒๕๔๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองนครปฐม จังหวัดนครปฐม มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลนครนครปฐม จังหวัดนครปฐม จึงจำเป็นต้องตราพระราชกฤษฎีกานี้ภคินี/พิมพ์๒๔ ธันวาคม ๒๕๔๔ปิติวรรณ/ปรับปรุง๙ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๖/ตอนที่ ๑๑๐ ก/หน้า ๖/๑๐ พฤศจิกายน ๒๕๔๒